Утвърдил:

Божидар Борисов

*Кмет на община Две могили*

**Р Е П У Б Л И К А Б Ъ Л Г А Р И Я**

**О Б Щ И Н А Д В Е М О Г И Л И**

**ДОКУМЕНТАЦИЯ**

ЗА УЧАСТИЕ В

ПРОЦЕДУРА

с предмет:

„**Избор на кредитна институция за предоставяне на краткосрочен заем – овърдрафт на Община Две могили“**

**Д В Е М О Г И Л И**

**ноември 2017**

**СЪДЪРЖАНИЕ**

|  |  |  |
| --- | --- | --- |
| **заповед** | |  |
| **обява за избор на финансова или кредитна институция** | |  |
| **РЕШЕНИЕ НА ОБЩИНСКИ СЪВЕТ-ДВЕ МОГИЛИ** | |  |
|  | |  |
| **РАЗДЕЛ І - Пълно описание на предмета** | |  |
| 1. Предмет | |  |
| 2. Вид на процедурата | |  |
| 3. Основни параметри на краткосрочния кредит | |  |
| 4. Начин и срокове на плащане. Начин на финансиране | |  |
| 5. Срок на подаване на офертите | |  |
|  | |  |
| **РАЗДЕЛ ІІ – Условия за участие в процедурата** | |  |
| 1. Участник в процедурата и основания за отстраняване | |  |
| 2. Уведомяване при промяна на декларирани обстоятелства | |  |
| **РАЗДЕЛ ІІІ – УКАЗАНИЯ ЗА ПОДГОТОВКА НА ОФЕРТАТА** | |  |
| 1. Общи изисквания към офертите | |  |
| 2. Съдържание на офертата и изисквания към документите | |  |
| 3. Срок на валидност на офертата  4. Разяснения по документацията за участие | |  |
| 5. Комуникация между община Русе и участниците | |  |
| 6. Адрес за подаване на офертите | |  |
| 7. Комплектоване и подаване на офертите | |  |
|  | |  |
| **РАЗДЕЛ ІV – МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА** | |  |
|  | |  |
| **РАЗДЕЛ V – УСЛОВИЯ И РЕД ЗА ПРОВЕЖДАНЕ НА ПРОЦЕДУРАТА** | |  |
| 1. Провеждане на процедурата | |  |
| 2. Комисия за отваряне, разглеждане и класиране на офертите | |  |
| 3. Класиране и определяне на Изпълнител. | |  |
| **Раздел VІ - сключване на договор** | |  |
|  | | |
| **Раздел VІ – прекратяване на процедурата** | | |
|  |  | |
| **Образци на** | **ДОКУМЕНТИ** | |
| Образец №1 | Представяне на участника | |
| Образец №2 | Списък на документите и информацията, съдържащи се в офертата | |
| Образец №3 | Оферта | |
| Образец №4 | Декларация за обстоятелствата по чл. 2, т. 1 и 2 от Процедурата за избор на финансова или кредитна институция или финансов посредник | |
| Образец №5 | Декларация за опит в обслужване на бюджетни организации | |
| Образец №6 | Декларация за липса на парични задължения към община Две могили | |

**РАЗДЕЛ І - Пълно описание на предмета**

**1. Предмет на процедурата**

Предмет на процедурата е „**Избор на кредитна институция за предоставяне на краткосрочен заем - овърдрафт на Община Две могили“,** като предметът обхваща отпускане на краткосрочен кредит в размер на 100 000 (сто хиляди) лева за покриване на временен недостиг на оборотни средства, необходими за разплащания, свързани с дейността на общината.

**2. Вид на процедурата -** Процедура за избор на финансова или кредитна институция, или финансов посредник, приета с решение № 564 по Протокол № 28 от 28.07.2017 г. на Общински съвет - Две могили.

**3.Основни параметри на краткосрочния кредит:**

* **Максимален размер на дълга** – 100 000лв. (*словом:* Сто хиляди лева);
* **Валута на дълга** – лева
* **Вид на дълга** – краткосрочен дълг, поет с договор за банков кредит;
* **Срок на договора за кредит –** 12 месеца /1 година/;
* **Условия на усвояване и погасяване**:

**-** срок на усвояване на кредита – до 12 месеца.

**-** начин на усвояване – на части в рамките на срока на усвояване;

- срок на погасяване – до 12 месеца, считано от датата на подписване на договора за кредит,

* начин на погасяване – при възстановяване на средства по проекти, финансирани от Европейския съюз и окончателно до крайни срок на договора.
* с възможност за предсрочно пълно или частично погасяване, без начисляване на такси и комисионни;
* **Източници за погасяване на главницата** – собствени приходи на общината.
* **Параметри на кредита**:

**Максимален лихвен процент** – фиксиран лихвен процент – не повече от 3,5 на годишна база;

**Други такси, наказателни лихви, неустойки и разноски:**

- еднократна такса за обработка и управление на кредита до 0,5% върху сумата по кредита преди първото усвояване на средства от него.

- без такса ангажимент върху неусвоената част на кредита в периода на усвояване;

**-** без такси за предсрочно погасяване на кредита;

* **Начин на обезпечение на кредита**:

учредяване на залог върху настоящи и бъдещи парични вземания, представляващи настоящи и бъдещи приходи на община Две могили, по чл.45, ал.1, т.1, букви от „а” до „ж” от Закона за публичните финанси и бюджетните взаимоотношения на община Две могили по чл.52, ал.1 от Закона за публичните финанси, постъпващи по банковата сметка, вземанията за наличностите по която, настоящи и бъдещи, също са обект на особен залог - **не повече от 120%;**

* **Допълнителни условия:**
* Сключването на договор с избраната кредитна институция не следва да се обвързва с обслужване на сметките на общината.
* Опит в обслужване на бюджетни организации.

**4. Начин и срокове на плащане. Начин на финансиране.**

Всички плащания по главницата на кредита и плащанията, свързани с дължимите лихви ще се извършват по банков път.

Усвояване на кредита – на части в рамките на срока на усвояване - до 12 месеца от датата на подписване на договора за кредит.

Погасяване на главницата - при възстановяване на средства по проекти, финансирани от Европейския съюз и окончателно до крайния срок на договора, с възможност за предсрочно погасяване пълно или частично погасяване без такси за предсрочно погасяване.

Плащане на лихвата - ежемесечно.

Участниците да не изискват допълнителни условия по изпълнение на договора, свързани със застраховка на кредита, представяне на запис на заповед, такса ангажимент и/или преминаване на общината на обслужване в представляваната от тях банка.

Разплащането се извършва по реда, посочен в договора и офертата на кредитната институция.

Начин на финансиране – собствен бюджет.

**5.Срок за подаване на офертите до 17,00 часа на28.11.2017г.**

**РАЗДЕЛ ІІ – Условия за участие в процедурата**

**1. Участник в процедурата**

1.1. В процедурата може да участват местни и чуждестранни банки, получили лиценз за извършване на банкова дейност на територията на Република България, съгласно Закона за кредитните институции и които отговарят на условията на документацията за участие.

1.2. Община Две могили ще отстрани от участие в процедурата участник, който е:

1. поставен под специален надзор по смисъла на чл.115 от ЗКИ /Закон за кредитните институции/;
2. банка, спрямо която се прилагат оздравителни мерки или прекратителни процедури по реда на закона за кредитните институции;
3. има парични задължения към общината по смисъла на Данъчно-осигурителния процесуален кодекс, установени с влязъл в сила акт на компетентен орган, освен ако не е допуснато разсрочване или отсрочване на задълженията.
4. няма опит в обслужване на бюджетни организации.

**2. Уведомяване при промяна на декларирани обстоятелства**

Участникът е длъжен в процеса на провеждане на процедурата да уведоми община Две могили за всички настъпили промени в декларираните обстоятелствата в 7-дневен срок от настъпването им.

**РАЗДЕЛ ІІІ – УКАЗАНИЯ ЗА ПОДГОТОВКА НА ОФЕРТАТА**

**1.Общи изисквания към офертите**

1. Участниците в процедурата трябва да подготвят своята оферта като се придържат точно към обявените от Община Две могили условия, посочени в настоящата документация.

2. Документите и данните в предложението се подписват само от лица с представителни функции: назовани в съдебната регистрация или ЕИК и/или упълномощени за това лица. Във втория случай се изисква да се представи нотариално заверено пълномощно за изпълнението на такива функции.

3. Всички документи, съставящи офертата, които не се представят в оригинал, трябва да са заверени с гриф „Вярно с оригинала”, подпис на лицето/та, представляващ/и участника и свеж печат.

4. Всички документи, свързани с офертата, трябва да бъдат на български език. Ако в офертата са включени документи на чужд език, същите трябва да са придружени от заверен превод на български език.

5. Образците на документи в документацията за участие са задължителни за Участниците. Образците на документи следва да бъдат попълнени изцяло, с изключение на данните, които са несъотносими към офертата и/или съответния документ.

6. Всички разходи по подготовката и представянето на офертата са за сметка на участника. В случай, че участникът не бъде класиран, Община Две могили не носи отговорност за извършените от участника разходи по подготовката на офертата.

7.Община Две могили си запазва правото в случай на съмнение в автентичността на представени копия от документи да изиска от участника оригиналите или нотариално заверени копия на същите.

**2. Съдържание на офертата и изисквания към документите**

Всяка оферта трябва да бъде поставена в общ непрозрачен и с ненарушена цялост плик, който да съдържа съответните документи:

|  |  |  |  |  |
| --- | --- | --- | --- | --- |
| **№** | **Изискуеми документи** |  | | **Изисквания към документите**  **(минимални изисквания за подбор)** |
|  | | | | |
|  | | | | |
| 1. | Представяне на участника, с посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата  (Образец №1) | |  | - в оригинал с подпис и свеж печат |
| 2. | Списък на документите и информацията, съдържащи се в офертата (Образец №2) | |  | - в оригинал с подпис и свеж печат  - да съдържа всички документи и информацията, съдържащи се в офертата на участника |
| 3. | Оферта (Образец №3 | |  | - в оригинал с подпис и свеж печат |
| 4. | Декларация (Образец №4) | |  | - оригинал с подпис и свеж печат |
| 5. | Пълномощно на лицето, подписващо предложението на Участника и цялата свързана с него документация | |  | - заверено нотариално  *Забележка: представя се само ако това лице не е законен представител.* |
| 6. | Лиценз за осъществяване на банкова дейност. | |  | - заверено копие с гриф „вярно с оригинала” с подпис и свеж печат |
| 7. | Декларация, че участникът има опит в обслужване на бюджетни организации (Образец №6) | |  | - в оригинал с подпис и свеж печат |
| 8. | Декларация, че участникът няма парични задължения към община Две могили (Образец №7) | |  | - в оригинал с подпис и свеж печат |

**3. Срок на валидност на офертата**

Срокът за валидност на офертата е 150 (сто и петдесет) дни и започва да тече от датата, определена за краен срок за получаване на оферти.

**4. Разяснения по документацията за участие**

1. Лицата може да поискат писмено от Община Две могили разяснения по документацията за участие до 5 работни дни от публикуването на обявата на интернет страницата на общината.

2. Разясненията се публикуват на интернет страницата на общината.

**5. Комуникация между Община Две могили и участниците**

1. Комуникацията и действията на Община Две могили и на Участниците, свързани с настоящата процедура, са в писмен вид.

2. Участникът може да представя своите писма и уведомления чрез факс, препоръчано писмо с обратна разписка или по електронен път при условията и по реда на [Закона за електронния документ и електронния подпис](apis://NORM|4536|0||/), като същите следва да бъдат адресирани до обявения адрес.

3. Комисията разглежда подадените документи и допуска до участие кандидатите, чиито документи отговарят на условията в обявата и документацията.

Комисията разглежда допуснатите до участие оферти, оценява ги съгласно предварително обявените критерии и класира кандидатите.

За оценяването и класирането на кандидатите комисията съставя протокол, който се утвърждава от кмета на общината.

4. В 7 дневен срок от утвърждаването на протокола, същият се изпраща на всички кандидати, подали оферти за участие в процедурата.

Кметът на общината отправя покана до кандидата с най-добра оферта за провеждане на преговори, с която го уведомява за датата, часа и мястото на провеждане на преговорите.

**6. Адрес за подаване на офертите**

Офертите се представят на следния адрес:

град Две могили 7150

Община Две могили

бул. „България“ № 84

Деловодство – етаж ІІІ, ст. № 6

**7. Комплектоване и подаване на офертите**

7.1. Офертите се представят в запечатан непрозрачен плик, върху който се посочва следната информация:

**Община Две могили**

гр. Две могили, бул. „България” № 84, Деловодство  
за участие в процедура с предмет:

„**Избор на кредитна институция за предоставяне на краткосрочен заем – овърдрафт на Община Две могили“**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
име на участника  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
адрес за кореспонденция  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
лице за контакт, телефон, факс и електронен адрес

**„ ДА НЕ СЕ ОТВАРЯ ПРЕДИ ЗАСЕДАНИЕТО НА**

**КОМИСИЯТА ЗА РАЗГЛЕЖДАНЕ НА ОФЕРТИТЕ”**

7.2. Офертата се представя от Участника или от упълномощен от него представител в „Деловодството” на Община Две могили или се изпраща по пощата с препоръчано писмо с обратна разписка или с куриер на посочения адрес в т. 6 „**Адрес за подаване на офертите”.**

7.3. Ако Участникът изпрати офертата чрез препоръчана поща или куриерска служба, разходите за тях са за негова сметка. Рискът от забава или загубване на офертата са за сметка на Участника.

7.4. До изтичане на срока за подаване на офертите всеки Участник или упълномощен от него представител в процедурата може да промени, допълни или да оттегли офертата си.

7.5. Община Две могили няма да приеме за участие в процедурата и ще върне незабавно на Участник оферта, която е представена:

- след изтичане на крайния срок за получаване или в незапечатан, прозрачен или скъсан плик.

**РАЗДЕЛ ІV – МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА**

**Общи положения**

Настоящата методика представлява съвкупност от правила, които имат за цел да се определи начина, по който ще се извърши класиране на офертите и ще се определи изпълнителя.

Методиката за оценка на предложенията се основава на оценки по обективни критерии, като по този начин се гарантира, както точна оценка, така и успешно изпълнение на поръчката от страна на потенциалния изпълнител.

Комплексната оценка на постъпилите оферти и класирането на участниците след провеждане на процедурата се извършва въз основа на критерия **„икономически най-изгодна оферта”** по следните критерии:

Показател: Годишен лихвен процент (%) по кредита: **тежест 90 точки (ГЛП);**

Показател: Еднократна такса за обработка и управление на кредита – **тежест 10 точки (Ет);**

**Комплексната оценка (КО) се изчислява по следната формула:**

**КО= ГЛП + Ет**

**1. Годишен лихвен процент (ГЛП) за главницата по кредита се изчислява по следната формула:**

|  |  |  |
| --- | --- | --- |
| **ГЛП=** | **ГЛПmin** | **X 90** |
| **ГЛПуч** |

Където ГЛПmin е най-ниския лихвен годишен процент, предложен от участниците;

ГЛПуч е годишният лихвен процент, предложен от участника.

За нуждите на настоящата методика максималната стойност на показател ГЛП е **90 точки.**

**2.** Еднократна такса за обработка и управление на кредита **– (Ет) се изчислява по следния начин:**

|  |  |  |
| --- | --- | --- |
| **Ет=** | **Етmin** | **X 10** |
| **Етуч** |

Където Ет min представлява най-ниската такса за обработка и управление на кредита предложена от участниците.

Ндбуч представлява такса за обработка и управление на кредита, предложена от участника.

За нуждите на настоящата методика максималната стойност на показател Ет е **10 точки.**

В случай, че има предложение „0**”** по показателите ГЛП и Ет, за целите на методиката при изчисляване на оценката по съответния показател ще се ползва стойността **0.0001**.

При определянето на оценките по показателите ГЛП и Ет се взема предвид цифрата на предложения процент като такъв, а не като абсолютна сума.

Оценките по всеки отделен показател, се изчисляват с точност до втория знак след десетичната запетая.

**Комплексната оценка на всеки един от участниците се изчислява с точност до втория знак след десетичната запетая, като максималната възможна оценка е 100 точки.**

**Крайно класиране**

На първо място се класира участникът с най-висока обща оценка, получена от сбора на двата критерии.

В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниския годишен лихвен процент (ГЛП) за главницата на кредита. При условие, че и предложените лихвени проценти на отделните участници са еднакви, се сравнява такса за обработка и управление на кредита с по-благоприятна стойност по този показател.

При условие, че и предложените лихвени проценти на двата показатели са еднакви, се сравнява процентът залог на вземанията с по-благоприятна стойност по този показател

В случай че икономически най-изгодната оферта не може да се определи, Комисията провежда публично жребий за определяне на Изпълнител между класираните на първо място оферти като ги уведомява за мястото, датата и часа на провеждането.

**РАЗДЕЛ V – УСЛОВИЯ И РЕД ЗА ПРОВЕЖДАНЕ НА ПРОЦЕДУРАТА**

**1. Провеждане на процедурата**

Община Две могили може да удължи с пет работни дни обявените срокове в процедурата, когато в първоначално определения срок няма постъпили оферти;

**2. Комисия за отваряне, разглеждане и класиране на офертите**

2.1. Кметът на общината с писмена заповед назначава комисия за провеждане на процедурата, след изтичане на срока за приемане на офертите.

2.2. Срокът за приключване на работата на комисията се определя в заповедта и може да бъде променян само с нова заповед. Срокът трябва да бъде съобразен със спецификата на процедурата и не може да бъде по- дълъг от срока на валидност на офертите.

2.3. Членовете на комисията и консултантите към нея са длъжни да пазят в тайна обстоятелствата, които са узнали във връзка със своята работа в комисията.

2.4. Когато по обективни причини член на комисията не може да изпълнява задълженията си и не може да бъде заместен от резервен член, Кметът издава заповед за определяне на нов член.

2.5. Комисията, назначена за разглеждане, оценка и класиране на офертите, започва работа след получаване на списъка с участниците и представените оферти.

2.6. След получаване на списъка с участниците и на всеки етап от процедурата, когато настъпи промяната в декларираните обстоятелства, членовете на комисията и консултантите подписват и представят декларация, в която декларират, че:

1. нямат материален интерес в съответната кредитна институция, различни от тези на вложител или клиент;
2. не са "свързани лица" с кандидат или участник в процедурата, или с членове на техните управителни или контролни органи;
3. нямат частен интерес по смисъла на Закона за предотвратяване и установяване на конфликт на интереси.
4. не са членове/служители на съответната кредитна институция.

При настъпване на някое от посочените обстоятелства съответният член на комисията е длъжен да си направи самоотвод и същият следва да се замени с друг.

2.7. Комисията отваря офертите по реда на тяхното постъпване.

2.8. Комисията проверява наличието и редовността на представените документи в плика и съставя протокол. В протокола Комисията описва изчерпателно липсващите документи или констатираните нередовности, посочва точно вида на документа или документите, които следва да се представят допълнително, и определя срок за представянето им.

2.9. Участниците представят на комисията съответните документи в посочения срок.

2.10. След изтичането на определения срок Комисията проверява съответствието на допълнително предоставените документите.

2.11. Комисията оценява офертите в съответствие с предварително обявените условия, критерии и показатели за оценка. Решенията на комисията се вземат с мнозинство от членовете й.

2.12. Оценката и класирането се извършват в съответствие с «Методиката за определяне на комплексната оценка на офертата» от документацията за участие на база посочените в нея показатели, метод на определяне на комплексна оценка за всяка оферта и начин на класиране на предложенията.

2.13. Ако член на комисията не е съгласен с изготвената оценка по съответния показател, този член е длъжен да подпише протокола с «особено мнение», което се изготвя в писмен вид и се прилага към протокола.

2.14. Комисията оценява и класира участниците по степента на съответствие на офертите с предварително обявените условия в документацията за участие.

2.15. Комисията съставя протокол за разглеждането, оценяването и класирането на офертите. Протоколът на комисията се подписва от всички членове и се предава на Кмета на общината заедно с цялата документация и кореспонденция, свързана с провеждането на процедурата.

**3. Класиране и определяне на Изпълнител.**

Кметът на общината утвърждава протокола за разглеждането на документите на участниците и за класирането. В 3 дневен срок от утвърждаването на протокола, същият се изпраща на всички кандидати, подали оферти за участие в процедурата и се публикува на интернет страницата на общината в секция „търгове и конкурси”

Кметът на общината отправя покана до кандидата с най-добра оферта за провеждане на преговори, с която го уведомява за датата, часа и мястото на провеждане на преговорите.

**Раздел VІ - сключване на договор**

1. **Срок за сключване на договора**

На определената дата и час кметът на общината, подпомогнат от комисията провежда преговори с кандидата, подал най-добра оферта, съгласно обявените изисквания. На преговорите присъстват лица, които са упълномощени за това от кандидата.

За проведените преговори и постигнатите договорености с кандидата се съставя протокол, който се подписва от кандидата и членовете на комисията и се утвърждава от кмета.

Страните в преговорите съставят проектодоговор, съдържащ постигнатите договорености, които не могат да бъдат по-неблагоприятни за общината от предложените с офертата, която е неразделна част от договора.

Договорът се сключва в рамките на едномесечен срок от приключване на преговорите и след уточняване на детайлите по същия с кандидата.

Ако страните в преговорите не постигнат съгласие за сключване на договор, кметът на общината може да отправи покана до следващия класиран кандидат за провеждане на преговори.

**Раздел VІІ – прекратяване на процедурата**

1.Кметът може да прекрати процедурата със съобщение, публикувано на интернет страницата на община Две могили, когато:

а/ не е подадена нито една оферта, няма кандидат или участник, който отговаря на изискванията;

б/ всички оферти не отговарят на предварително обявените условия;

в/ избраният кандидат откаже да сключи договор;

г/ отпадне необходимостта от провеждане на процедурата в резултат на съществена промяна в обстоятелствата, както и при невъзможност да се осигури финансиране за изпълнението на процедурата по причини, които не са били предвидени.

## Образец №1

## ПРЕДСТАВЯНЕ НА УЧАСТНИКА

в процедура с предмет: „**Избор на кредитна институция за предоставяне на краткосрочен заем – овърдрафт на Община Две могили“**

|  |  |  |
| --- | --- | --- |
| **Наименование на участника/ЕИК** | |  |
| Седалище и адрес на управление | Адрес |  |
| Телефон |  |
| Факс |  |
| e-mail |  |
| Лице, представляващо участника по регистрация и пълномощно лице за процедурата (ако има такова) |  |
| Адрес за кореспонденция | Адрес |  |
| Телефон/GSM |  |
| Факс |  |
| e-mail |  |
| Лице за контакт |  |

**ДАТА: \_\_\_\_\_\_\_\_\_\_ 201...г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

(имена, длъжност)

**Образец №2**

**Списък на документите И ИНФОРМАЦИЯТА**

**на ………………………………………..**

(пълно наименование на участника)

съдържащи се в офертата за участие в процедура с предмет: „**Избор на кредитна институция за предоставяне на краткосрочен заем – овърдрафт на Община Две могили“**

|  |  |  |  |
| --- | --- | --- | --- |
| **№** | **Вид на документа** | **Вид на документа**  **Оригинал/копие** | **Брой документи** |
|  | | | |
| 1. | Представяне на участника | оригинал |  |
| 2. | Оферта | оригинал |  |
| 3. | Списък на документите и информацията, съдържащи се в офертата | оригинал |  |
| 4. | …………………… |  |  |
| … |  |  |  |
| … |  |  |  |
|  | | | |
| … |  |  |  |
| … |  |  |  |
| … |  |  |  |
|  | | | |
| … |  |  |  |
|  | | | |
|  |  |  |  |
|  |  |  |  |

**Забележка**: В Списъка следва да се опишат ВСИЧКИ документи, съдържащи се в офертата.

**ДАТА: \_\_\_\_\_\_\_\_\_\_ 201.. г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

(имена, длъжност)

**Образец №3**

**ОФЕРТА**

**за участие в ПРОЦЕДУРА за избор на кредитна институция за предоставяне на краткосрочен заем – овърдрафт на Община Две могили**

|  |  |
| --- | --- |
| Наименование на участника: | |
| Седалище адрес на управление |
| БУЛСТАТ/ЕИК  тел.: \_\_\_\_\_\_\_\_\_\_\_\_ ,  факс: \_\_\_\_\_\_\_\_\_\_\_,  e-mail: \_\_\_\_\_\_\_\_\_, |
| Лице, представляващо участника по регистрация и пълномощно лице за процедурата (ако има такова) |
| Длъжностно качество |

**УВАЖАЕМИ ГОСПОЖИ И ГОСПОДА,**

С настоящото Ви представяме нашата Оферта за участие в обявената от Вас процедура с предмет „**Избор на кредитна институция за предоставяне на краткосрочен заем – овърдрафт на Община Две могили“**

1. Предлагам краткосрочен банков заем – овърдрафтв размер на 100000 /сто хиляди/ лева за покриване на временен недостиг на оборотни средства, необходими за разплащания, свързани с дейността на Община Две могили

За обезпечение на кредита Община Две могили следва да учреди особен залог върху настоящи и бъдещи парични вземания на КРЕДИТОПОЛУЧАТЕЛЯ от трети лица, представляващи настоящи и бъдещи собствени приходи на Община Две могили по чл. 45, ал. 1, т.1, букви от „а“ до „ж“ от Закон за публичните финанси и върху бюджетните взаимоотношения на общинския бюджет с централния бюджет по чл. 52, ал. 1, т.1, букви „а“ и „б“ от Закона за публичните финанси, за наличностите по бюджетна разплащателна сметка с IBAN: BG59UBBS80023113084410, BIC:UBBSBGSF, открита при Обединена българска банка АД с титуляр КРЕДИТОПОЛУЧАТЕЛЯ, по която постъпват тези вземания.

2. Предлагам срок на усвояване на кредита до 12 месеца.

3. Предлагам следния срок за погасяване на кредита – 12 (дванадесет) месеца,

считано от датата на подписване на договора за кредит, с възможност за предсрочно пълно или частично погасяване без начисляване на такси и комисионни.

4. Не изисквам допълнителни условия по изпълнение на договора, свързани със

застраховка на кредита, представяне на запис на заповед, такса ангажимент върху неусвоената част на кредита, такси за предсрочно погасяване на кредита и/или преминаване на сметките на общината за обслужване в поверената ми банка и други условия, утежняващи цената на кредита.

5. Декларирам, че съм запознат с указанията и условията за участие в обявената от Вас процедура, като ги приемаме изцяло и без условия.

6. Декларирам, че офертата е изготвена съгласно изискванията.

7. С подаване на настоящата оферта, направените от нас предложения и поети ангажименти са валидни за срок от 150 (сто и петдесет) дни, считано от крайния срок за подаване на офертите.

8. Предлагам следните финансови параметри на кредита:

**Годишен лихвен процент (ГЛП)**,………………………. % /цифром и словом/.

**Еднокрактна такса за обработка и управление на кредита** **(Ет)** - .................. % /цифром и словом/.

**ДАТА: \_\_\_\_\_\_\_\_\_\_ 201.. г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

(имена, длъжност)

**Образец №4**

**Д Е К Л А Р А Ц И Я**

**за обстоятелствата по чл. 2, т. 1 и 2 от Процедурата за избор на финансова или кредитна институция или финансов посредник**

Долуподписаният /-ната/ , гражданин на , в качеството ми на \_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(посочете длъжността)*

на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(посочете името на участника)*

със седалище и адрес на управление - участник в процедура с предмет: „**Избор на кредитна институция за предоставяне на краткосрочен заем - овърдрафт на Община Две могили“,** с настоящото

**ДЕКЛАРИРАМ, ЧЕ:**

Представляваният от мен участник

1. не е поставен под специален надзор по смисъла на чл.115 от ЗКИ /Закон за кредитните институции/;

2. не е банка, спрямо която се прилагат оздравителни мерки или прекратителни процедури по реда на закона за кредитните институции;

Известна ми е отговорността по чл. 313 от Наказателния кодекс за посочване на неверни данни.

г. Декларатор: ­

*(дата на подписване) (подпис)*

**Образец № 5**

**ДЕКЛАРАЦИЯ**

**за**

**опит в обслужване на бюджетни организации** във връзка с участие в процедура с предмет:„**Избор на кредитна институция за предоставяне на краткосрочен заем - овърдрафт на Община Две могили “**

Долуподписаният /-ната/ , в качеството ми на \_\_\_\_\_\_\_\_\_\_\_\_\_\_\_\_\_\_\_на \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

със седалище и адрес на управление - участник в процедура с предмет: „**Избор на кредитна институция за предоставяне на краткосрочен заем - овърдрафт на Община Две могили “,** с настоящото

**ДЕКЛАРИРАМ, ЧЕ**

Имаме опит в обслужване на бюджетни организации, както следва: */име на съответната бюджетна организация/*

……………………………………….

……………………………………….

Известна ми е отговорността по чл. 313 от Наказателния кодекс за посочване на неверни данни.

**ДАТА: \_\_\_\_\_\_\_\_\_\_ 201.. г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

(имена, длъжност)

**Образец №6**

**ДЕКЛАРАЦИЯ**

**за**

**липса на парични задължения към община Две могили** във връзка с участие в процедура с предмет:„**Избор на кредитна институция за предоставяне на краткосрочен заем - овърдрафт на Община Две могили “**

Долуподписаният /-ната/ , в качеството ми на \_\_\_\_\_\_\_\_\_\_\_\_\_\_\_\_\_\_\_на \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

със седалище и адрес на управление - участник в процедура с предмет: „**Избор на кредитна институция за предоставяне на краткосрочен заем - овърдрафт на Община Две могили “,** с настоящото

**ДЕКЛАРИРАМ, ЧЕ**

**Представляваният от мен участник няма парични задължения към община Две могили по смисъла на ДОПК, установени с влязъл в сила акт на компетентен орган, освен ако не е допуснато разсрочване или отсрочване на задълженията.**

Известна ми е отговорността по чл. 313 от Наказателния кодекс за посочване на неверни данни.

**ДАТА: \_\_\_\_\_\_\_\_\_\_ 201.. г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

(имена, длъжност)